
הכנסת השמונה-עשרה
נוסח לא מתוקן

מושב רביעי
<פרוטוקול מס' 640>
מישיבת ועדת החוקה, חוק ומשפט
יום שני, י"ב בתמוז התשע"ב (02 ביולי 2012), שעה 10:00
<סדר היום:>
<תקנות חובת המכרזים (תיקון), התשע"ב-2011>
נכחו:

<חברי הוועדה:> 
דוד רותם – היו"ר
יצחק הרצוג

אחמד טיבי

איתן כבל

אברהם מיכאלי

מ"מ: יואל חסון
<מוזמנים:> 
	גבי שוחט
	–
	סגן בכיר לחשכ"ל, משרד האוצר

	אבי מישראל
	–
	מנהל מינהל הרכש באגף החשכ"ל, משרד האוצר

	שרית כרמי
	–
	יועצת לסגן החשכ"ל, משרד האוצר

	ברוך לוברט
	–
	עו"ד בלשכה המשפטית, משרד האוצר

	אור גבע
	–
	אגף תקציבים, משרד האוצר

	בוסנה ירדני
	–
	ע' יועמ"ש, המשרד לביטחון פנים

	אברהם פרנקל
	–
	ע' יועמ"ש, המשרד לביטחון פנים

	חנן ארליך
	–
	יעוץ וחקיקה, משרד המשפטים

	עינב חשאי
יינון אנגל
	
	


<ייעוץ משפטי:>
נעמה מנחמי
<מנהלת הוועדה:>
דורית ואג
<קצרנית פרלמנטרית:>
לאה קיקיון
<תקנות חובת המכרזים (תיקון), התשע"ב-2011>
<היו"ר דוד רותם:>
שלום לכולם, אני מתכבד לפתוח את הדיון. חבר הכנסת יואל חסון, אתה ביקשת להגיש רביזיה.  תסביר לנו. 
<יואל חסון:>
אני באמת ביקשתי רביזיה בנושא הזה של תקנות חובת המכרזים. 

<היו"ר דוד רותם:>
אתה יודע שחבר הכנסת מיכאלי הגיש לפניך. אני רק אומר. 
<יואל חסון:>
ביקשתי שתהיה רביזיה בנושא הזה כי הנושא, בעיניי, צריך להיות נידון פעם נוספת. צריך לבדוק ולבחון את ההשלכות של ההחלטה הזו. אני חושב שיש בה- חשבתי תמיד, ואני מודה שלא הייתי ער מספיק לדיון שהיה כאן, אני גם לא חבר ועדה כאן, באופן שוטף וקבוע – יש כאן פגיעה בסופו של דבר בציבור. המסלול הזה שרוצים להוביל אליו הוא מסלול שבסוף תהיה בו פגיעה בציבור מבחינת יכולת החשיפה לפרסומי הממשלה בכל הרמות המדוברות. לכן חשבתי שראוי היה לבקש רביזיה. הייתי מבקש מהוועדה לאשר את בקשתי כדי שנוכל לדון בנושא הזה יותר לעומק, ובהשלכות שלו. 

<אברהם מיכאלי:>
אנחנו מתנגדים לתיקון הזה כבר מספר שנים. דנו בזה בוועדה הזו וניסינו להכניס את זה לכל מיני  - - -
<היו"ר דוד רותם:>
לא בוועדה הזו. בוועדה הקודמת, אצל בן ששון. 

<אברהם מיכאלי:>
יש לנו מניות בוועדה הקודמת וגם בנוכחית. אכן יש כאן פגיעה במכלול דברים, כפי שחבר הכנסת חסון גם אמר, שהאנשים האלה שלא רואים את האינטרנט ולא משתמשים בו – לא יקבלו זמינות לגשת לאותם מכרזים שמפורסמים שם,  ולכן זה יגרום לחוסר שוויוניות וימנע מהם את הזכות לגשת לדברים האלה. לכן אני מבקש לפתוח את זה מחדש. 

<היו"ר דוד רותם:>
מי בעד הרביזיה? 
הצבעה

בעד – 4
נגד –אין 

נמנעים –אין 

הרביזיה התקבלה. 
<היו"ר דוד רותם:>
בקשת הרביזיה התקבלה פה אחד. 

הנושא הזה שביקשת עליו רביזיה זה תקנה 15. מי בעד לאשר את התקנות למעט תקנה 15? 
הצבעה

בעד –  רוב
נגד – אין
נמנעים – אין
התקנות , ללא תקנה 15, אושרו. 

<היו"ר דוד רותם:>
לגבי תקנה 15 אתם תפעלו לפי איך שתרצו ובבוא העת אנחנו נחליט איך לאשר אותה או לא. 
תודה רבה, הישיבה נעולה. 

<הישיבה ננעלה בשעה 10:27.>
